Tambora
Koordinātas: 8°15′S 118°0′E﻿ / ﻿8.250°S 118.000°E﻿ / -8.250; 118.000 Tambora (indonēziešu: Gunung Tambora) ir aktīvs stratovulkāns Sumbavas salā Indonēzijā. Sumbavas sala gan ziemeļos, gan dienvidos robežojas ar okeānisko garozu, līdz ar to Tamboras kalns ir izveidojies tieši virs subdukcijas zonas. Vulkāna augstums no pamatnes ir 4300 m (virs jūras līmeņa tikai 2850 m), kas to padara par vienu no augstākajiem kalniem visā Indonēzijas arhipelāgā. Kalns ir veidojies, magmai ilgstošā laika periodā izplūstot no kalna iekšienes uz āru. Tas norisinās gadsimtiem ilgi. 1815. gada aprīlī notika viens no spēcīgākajiem vulkānu izvirdumiem, kāds jebkad reģistrēts, rezultātā izplūstot lielam daudzumam lavas. Izvirduma radīto seku (bads un slimības) rezultātā gāja bojā līdz pat 90 tūkstošiem Sumbavas un apkārtējo salu iedzīvotāju.